Månedsbrev for Vettene i mai 2022

I mai har vi gått flere heldagsturer og vært mye ute og lekt i barnehagen. Mye av tiden har gått med til å markere nasjonaldagen ved å pynte avdelingen og lære oss sanger og rop til selve feiringen.

17.mai-markering i barnehagen var en fantastisk dag der alle avdelingen i Bråde Barnehage gikk tog i nærområdet med masse foreldre og kjente som publikum. I barnehagen hadde vi ulike tradisjonsleker som potetløp, kast av erteposer, sekkeløp og sykkelløp. Vi spiste is og pølser inne på avdelingen og hadde en kjempeflott dag.

Gratulerer til Iben, Lotte og Sondre som hadde bursdag i mai.

I juni skal vi gå flere heldagsturer i nærområdet og har planer og besøke vikingmarkedet i Møllebukta i forbindelse med 1150 årsjubileet til slaget ved Harfsfjord. Biblioteket skal begge gruppene besøke i juni. Vi tenkte å ha temaet «Vikingtid» denne måneden med tanke på jubileet, og vil bruke en del tid på historier, sagn og ett og annet formingsprosjekt. Det blir nok en litt knepen måned, da sommerferieavviklingen begynner, og avdelingene i barnehagen kommer til å samarbeide for å få kabalene til å gå opp.

Trollene

Har vært mye samen med den andre trollegruppa på Tussene, vi har vært på heldagsturer der vi har lekt mye samen og øvd på sang og dans som vi skal framføre på avsluttingsfest 2. juni i barnehagen.

9. juni skal vi ha siste Supersans, vi skal på piknik i hagen ved museet i Holmegenes.

Vi holder fram med å gå turer en gang i uken sammen Tussene i juni også.

Vi jobber og videre med temahefte og sender disse med hjem i ferien med litt ekstra oppgaver og ark hvis barna ønsker å jobbe litt med dette før skolestart.